Diit 93
Kuoth ɛ Kuäär
1
Jɛn Kuoth Nhial ɛ kuäär,
kä cɛ rɔ rony kɛ gɔɔy
kɛnɛ buɔ̱m,
Kuoth Nhial cɛ rɔ kum kɛ buɔ̱m.
Kä jɛn cɛ ɣɔw cak kä thilɛ
mi bi jɛ wany.
2
Kɔm kuäärädu tëë thi̱n
ni tukä ɣɔaa,
kä ji̱n ti̱i̱ thi̱n ni wal.
3
Nyɔc a bëëni lö Kuoth Nhial,
ɛn nyɔc bëë kɛ wuɔ̱w
mi di̱i̱t ɛlɔ̱ŋ,
bëëkɛ kɛ muaŋ mi di̱i̱t ɛlɔ̱ŋ.
4
Kuoth Nhial bum ni jɛn puɔ̱ɔ̱rä,
bum ni jɛn kä jɔw
pi̱i̱ni bäpdiit,
bum ni jɛn kä muaŋ baar.
5
Kä ŋuɔ̱tku thilɛ mi wanykɛ,
kä luaakdu bi gɔɔydɛ rɔ rɛl,
amäni cäŋ kɛl lö Kuoth Nhial.
